CONTRACT DE PRESTĂRI SERVICII
nr. 8877 din 04.12.2025

În temeiul prevederilor:Legii nr. 98 din 19 mai 2016 privind achizițiile publice și a HG nr. 395/2016 pentru aprobarea Normelor metodologice de aplicare; 

Între:
1. PĂRŢILE CONTRACTANTE:
1.1. COMUNA POIANA MĂRULUI, adresa: Str. Principală nr. 189, comuna Poiana Mărului, județul Brașov, Cod poștal: 507160, Telefon: 0368-008.176, Fax: 0368-008.177,                                                                           E-mail: primariapoianamarului@yahoo.com, CIF: 4777272, reprezentată de dl. Alexandru Cătălin PERȘOIU, în calitate de Primar, denumită în continuare Beneficiar, pe de o parte,
și
1.2. SC DOT STUDIO ARHITECTURA SRL, J40/5119/2018, C.U.I.: RO 39184596, adresa: București, Str. Economu Cezarescu, nr. 27A, etaj 4, ap. 12, Sector 6, Tel: 0767064630; 0729805819, E-mail: office@dotarhitect.ro IBAN: RO55TREZ7065069XXX019367 deschis la Trezoreria București, reprezentată de d-na Otilia PROTEASA, în calitate de Prestator, pe de altă parte,

2. DEFINIŢII 
2.1. - În prezentul contract următorii termeni vor fi interpretați astfel:
1. contract – reprezintă prezentul contract şi toate Anexele sale. 
1. act adiţional - document ce modifica termenii şi condiţiile contractului de presări servicii.
1. beneficiar şi prestator - părţile contractante, aşa cum sunt acestea numite în prezentul contract;
1. preţul contractului - preţul plătibil prestatorului de către beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
1. servicii - activităţi a căror prestare fac obiect al contractului; 
1. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enuntiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
1. conflict de interese: orice eveniment influenţând capacitatea prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricţii sunt de asemenea aplicabile oricăror sub-contractanţi, salariaţi şi experţi acţionând sub autoritatea şi controlul prestatorului.
1. despăgubire generală suma, neprevăzută expres în contractul de servicii, care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de prestări servicii de către cealaltă parte.
1. penalitate contractuală: despăgubirea stabilită în contractul de prestări servicii ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;
1. zi - zi calendaristică; an - 365 de zile;
1. standarde – standardele, reglementările tehnice conform legislației și normativelor în vigoare
1. Sistemul electronic de achiziţii publice, denumit în continuare SEAP/SICAP  - desemnează sistemul informatic de utilitate publică, accesibil prin internet la o adresă dedicată, utilizat în scopul aplicării prin mijloace electronice a procedurilor de atribuire şi în scopul publicării anunţurilor la nivel naţional;
1.  Subcontractant, înseamnă orice operator economic care nu este parte a prezentului contract și care execută/prestează și/sau furnizează anumite părți ori elemente ale serviciilor/lucrărilor ori îndeplinesc activități care fac parte din obiectul prezentului contract raspunzând în fața prestatorului/executantului de organizarea și derularea tuturor etapelor necesare în acest scop.

3. INTERPRETARE
3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.
3.3. Clauzele si expresiile vor fi interpretate prin raportare la întregul contract.

4. OBIECTUL CONTRACTULUI*	
[bookmark: _Hlk81385703]4.1. Obiectul prezentului contract îl reprezintă prestarea serviciilor de reproiectare: Modificări de temă în timpul execuției la obiectivul de investiții ”Lucrări de consolidare, reconstruire, reparare, reabilitare, modificare și extindere cu mansardă la construcție existentă și schimbare de destinație din locuință în dispensar comunal uman și branșamente utilități”, respectiv întocmire, Documentație tehnică pentru obținerea Autorizației de construire (DTAC), Proiect tehnic și detalii de execuție (PT-DE).
4.2. Achiziția s-a realizat prin selectarea din Catalogul electronic din cadrul  Sistemului Electronic de Achiziții Publice a codului 71322000-1 - Servicii de proiectare tehnică pentru construcția de lucrări publice (Rev.2), Detaliu unic achiziție SICAP:DA39446373/04.12.2025.

5.PROPRIETATEA LUCRĂRILOR
5.1. Prestatorul își păstrează dreptul de proprietate asupra lucrărilor efectuate până la data plăţii integrale a acestora de către Beneficiar. 
5.2. Odată cu recepționarea și plata integrală a documentațiilor realizate conform contractului, Prestatorul cedează dreptul său de autor în favoarea Beneficiarului. 

6.PREŢ, MODALITATE DE PLATĂ ȘI PENALITĂŢI
6.1.Valoarea totală a contractului este de 75.000 lei, din care:
1. 19.000 lei, întocmire DTAC + DTOE cu verificări;
1. 56.000 lei, întocmire PT+DE cu verificări;
Prestatorul nu este plătitor de TVA.
6.2. Beneficiarul poate achita contravaloarea serviciilor prestate și parțial în baza Procesului verbal de predare-primire și a facturii fiscale aferente tipului de documentație menționat la art. 6.1. 
6.3. Începerea întocmirii documentaţiilor de către Prestator este condiţionată de furnizarea de către Beneficiar a documentelor și informaţiilor solicitate de prestator.
6.4. Plata se face cu Ordin de plată, în contul Prestatorului deschis la Trezoreria Statului, pe bază de factură fiscală în care Prestatorul va menționa cel puțin numărul și data prezentului contract, în termen de 30 zile de la data emiterii facturii.
6.5. Părţile își vor comunica în termen de 3 zile lucrătoare orice modificare a numărului de cont sau a altor elemente care ar putea influenţa efectuarea plăţii.

[bookmark: _Hlk160005312]7. DURATA CONTRACTULUI ȘI TERMENUL DE ÎNTOCMIRE ȘI PREDARE A DOCUMENTAŢIILOR
7.1. - Prezentul contract este valabil de la data de semnării acestuia de către ambele părți și încetează să producă efecte, de la data îndeplinirii de către părțile contractante a tuturor obligațiilor care le revin conform contractului.
7.2. Prestarea serviciilor de proiectare tehnică ce constituie obiectul prezentului contract începe de la data primirii de către Prestator a tuturor documentelor și informațiilor solicitate beneficiarului (a se vedea pct. 7.3, pct. 10.2, pct. 10.3 s.a. din contract) și se va încheia prin predarea la sediul instituției a lucrărilor întocmite, după cum urmează:
1. termenul maxim de realizare și predare Documentație tehnică pentru obținerea Autorizației de construire (DTAC) – 08.01.2026 cu verificări;
2. termenul maxim de realizare și predare Proiect tehnic și detalii de execuție (PT-DE) – 30.01.2026 cu verificări.
7.3. Executarea contractului începe imediat după semnarea sa.

8. DOCUMENTELE CONTRACTULUI
8.1. – Documentele contractului sunt:
       a) copie a certificatului de înmatriculare al Prestatorului la O.N.R.C.;
b) dovada realizării achiziției directe din SEAP/SICAP;
c) alte documente, anexe la contract, după caz.

9. DREPTURILE ȘI OBLIGAŢIILE BENEFICIARULUI*
9.1. Beneficiarul are dreptul să fie informat asupra stadiului și să îi fie predate de către Prestator în termen util, până la expirarea termenului limită prevăzut în prezentul contract.
9.2.  Beneficiarul se obligă să pună la dispoziţia Prestatorului, pe bază de proces verbal, toate datele, informaţiile și documentele necesare îndeplinirii obligaţiilor asumate de acesta.
9.3. Beneficiarul se obligă să răspundă imediat cererilor formulate de Prestator în vederea clarificării și/sau completării informaţiilor existente și să participe la întâlniri de lucru în vederea pre-recepţionării documentaţiilor aferente Proiectului. Nerespectarea acestor obligaţii de către Beneficiar va duce la prelungirea automată a termenului în care Prestatorul trebuie să-și îndeplinească propria obligaţie.
9.4. Beneficiarul este direct răspunzător pentru corectitudinea și completitudinea documentelor, datelor și informaţiilor puse la dispoziţia Prestatorului.
9.5. Beneficiarul se obligă să recepţioneze serviciile prestate în condiţiile prezentului contract.
9.6. Beneficiarul se obligă să plătească preţul către prestator în maxim 30 zile de la emiterea facturii fiscale in baza procesului verbal de predare-primire.
9.7. Beneficiarul este răspunzător în faţa autorităţiilor de resort pentru documentațiile ce fac obiectul prezentului contract.
9.8. Beneficiarul se obliga să colaboreze cu Prestatorul pentru soluționarea tuturor situațiilor neprevăzute. 
9.9. Beneficiarul se obligă să păstreze confidențialitatea lucrărilor întocmite de Prestator sau la întocmirea cărora a participat și Prestatorul, acestea având regimul juridic al dreptului de autor, fiind protejat în condițiile legii.

10. DREPTURILE ȘI OBLIGAŢIILE PRESTATORULUI
10.1. Prestatorul are dreptul și obligația să realizeze documentațiile prevăzute la articolul 4, în conformitate cu legislația națională și cu normele și instrucțiunile agreate de autoritatea finanțatoare.
10.2. Premergător începerii realizării obiectului prezentului contract, Prestatorul și Beneficiarul vor stabili care sunt documentele necesare pentru întocmirea documentației tehnice și care pot fi puse la dispoziție de către Beneficiar.
10.3. Prestatorul are dreptul să primească de la Beneficiar toate datele, informaţiile și documentele necesare îndeplinirii obligaţiilor asumate de acesta.
10.4. Prestatorul are dreptul să primească prețul convenit prin prezentul contract, la termenele stabilite, sub sancțiunile prevăzute de legislația incidentă.
10.5. Prestatorul se obligă să asigure un colectiv responsabil de elaborare a documentaţiilor, precum și să prezinte Beneficiarului dovada dreptului legal de a presta serviciile contractate.
10.6. Prestatorul se obligă să predea documentaţiile prevăzute în prezentul contract în termenele stabilite și în bune condiţii.
10.7. Prestatorul va asigura pe toată perioada de elaborare a documentațiilor de proiectare, evitarea producerii de nereguli, conflict de interese sau crearea de condiții artificiale în scopul obținerii unui avantaj, care să contravină obiectivelor proiectului și legislației în vigoare.

11. GARANȚIA DE BUNĂ EXECUȚIE A CONTRACTULUI – Nu este cazul
11.1. Prestatorul nu constituie garanție de bună execuție a contractului.

12. PRIMIRE ȘI VERIFICARE DOCUMENTAȚII 
12.1. Beneficiarul are dreptul de a verifica modul de prestare a serviciilor şi va recepţiona parţial/final serviciile prestate. 
12.2. Verificările vor fi efectuate de către Beneficiar prin reprezentanţii săi împuterniciţi, în conformitate cu prevederile din prezentul contract. Beneficiarul are obligaţia de a notifica, în scris, prestatorului, identitatea persoanelor împuternicite pentru acest scop.
12.3. Documentaţiile tehnice ce fac obiectul prezentului contract se predau beneficiarului, în original, piese scrise şi piese desenate pe suport de hârtie, la sediul beneficiarului, conform termenelor angajate, în 3 (trei) exemplare în baza unui proces verbal de predare-primire. Documentațiile se vor preda și în format electronic.
12.4. Recepția documentațiilor se face pe bază de proces-verbal de predare-primire, semnat de către ambele părți contractuale.
12.5. În caz de constatare a unor lipsuri sau inadvertențe în documentaţia predată, beneficiarul va face obiecţiunile cuvenite în limitele temei de proiectare, a normativelor şi legilor în vigoare în maxim 30 zile de la data primirii documentațiilor; neformularea de obiecţiuni, în termenul anterior menţionat, prezumă acceptarea lucrărilor în forma predată.

13. SUBCONTRACTANŢI
13.1.  Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu beneficiarul, dupa caz.
13.2.  (1) Prestatorul poate prezenta la încheierea contractului, toate contractele încheiate cu subcontractanţii desemnaţi.
(2) Lista subcontractanţilor, cu datele de recunoaştere ale acestora, cât şi declaratiile de disponibilitate/angajamentele de participare încheiate de aceştia, se constituie în anexe la contract.
13.3. - (1) Prestatorul este pe deplin răspunzător faţă de Beneficiar de modul în care îndeplineşte contractul.
(2) Subcontractantul este pe deplin răspunzator faţă de prestator de modul în care îşi îndeplineşte partea sa din contract.                                                                                                                                                                                                                                                                                                                                                                                    
(3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.
13.4. - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată beneficiarului.

14. CESIUNEA 
14.1 – Într-un contract de achiziție publică este permisă doar cesiunea creanțelor născute din acel contract,  cu excepția cesiunilor prevăzute în contract și actele normative în vigoare.

15. CLAUZA PENALĂ
15.1.  Beneficiarul are dreptul la daune-interese potrivit prevederilor Codului Civil, pentru repararea integrală a prejudiciului pe care prestatorul l-a cauzat și care este consecința directă și necesară a neexecutării fără justificare sau, după caz, culpabile a obligației.

16. CONFIDENŢIALITATEA
16.1. Părţile se obligă să păstreze confidenţialitatea datelor, informaţiilor și documentelor pe care le vor deţine ca urmare a executării clauzelor prezentului contract. 
16.2. Conform prevederilor art. 82 al Regulamentului (UE) 2016/679 al Parlamentului European și al Consiliului din 27 Aprilie 2016, orice persoană care a suferit un prejudiciu material sau moral ca urmare a unei încălcări a clauzei de confidențialitate a datelor personale are dreptul să obțină despăgubiri de la operator sau de la persoana împuternicită de operator pentru prejudiciul suferit.
0. O parte contractantă nu are dreptul, fără acordul scris al celeilalte părţi:
a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;
 b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.
16.4. Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.                                                                                                                                                                                          16.5. O parte contractantă va fi exonerată de răspunderea pentru dezvăluirea de informaţii referitoare la contract dacă:
a) informaţia era cunoscută părţii contractante înainte ca ea să fi fost primită de la cealaltă parte contractantă; sau
b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau
c) partea contractantă a fost obligată în mod legal să dezvăluie informaţia.
16.6. Datele personale stocate și prelucrate în baza prezentului contract sunt: datele de identificare (nume, prenume, CNP - în cazul în care acesta apare pe documentele fiscale emise), de contact (număr de telefon, adresa de e-mail), funcția ocupata la locul de munca.
Datele personale sunt stocate și prelucrate pe tot parcursul derulării prezentului contract și după încetarea acestuia, cel puțin pe perioada impusă de prevederile legale aplicabile în domeniu.
Orice solicitare referitoare la exercitarea drepturilor conferite de Regulamentul European pentru protecția datelor 2016/679 (GDRP) va fi trimisă în scris, la adresa de e-mail a autorității contractante.

17. FORŢA MAJORĂ
17.1. Prin ”forța majoră” se înțeleg toate evenimentele și/sau împrejurările externe independente de voința părții care invocă forța majoră, cu caracter excepțional,absolut invincibile, absolut imprevizibile și de neînlăturat, și care, survenind după încheierea contractului, împiedică sau întârzie, total sau parțial, îndeplinirea obligațiilor izvorând din acest contract. Nu constituie o situație de forță majoră situația economico-financiară a vreuneia dintre părțile implicate în derularea contractului, care împiedică respectiva parte contractantă să își respecte obligațiile asumate prin prezentul contract.
17.2. Dacă o situaţie de forţă majoră împiedică sau întârzie, total sau parţial, executarea contractului de către oricare din părţile contractante, atunci partea contractantă astfel afectată va fi exonerată de îndeplinirea obligaţiilor sale, dar numai în măsura și pentru perioada în care aceasta îndeplinire este împiedicată sau întârziată de forţa majoră.
17.3. Forţa majoră exonerează de răspundere partea care o invocă în condiţiile legii, cu cerinţa notificării scrise prealabile în termen de 3 zile de la apariţia cazului de forţă majoră și în baza certificatului/avizului care atestă acest fapt, eliberat de Camera de Comerţ și Industrie a României. Încetarea cazului de forţă majoră va fi notificată în scris în termen de cel mult 3 zile de la data încetării.

18. ÎNCETAREA, SUSPENDAREA CONTRACTULUI
18.1. Prezentul contract încetează de plin drept fără a mai fi necesară intervenţia unei instanţe judecătorești în următoarele situaţii:
a) de drept, la implinirea termenului pentru care a fost încheiat;
b) prin acordul partilor;
c) prin rezilierea de catre o parte, ca urmare a neindeplinirii sau indeplinirii in mod necorespunzator a obligatiilor asumate prin prezentul contract, de catre cealalta parte, cu notificarea prealabila a partii in culpa;
d) forţa majoră.
18.2. Achizitorul poate rezilia unilateral prezentul contract, cu efecte depline (de jure), după acordarea unui preaviz de 30 zile Prestatorului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:
a) Prestatorul nu execută Serviciile în conformitate cu obligaţiile asumate prin prezentul Contract;
b) Prestatorul nu se conformează notificării emise de către Achizitor în condiţiile prezentului Contract;
c) Prestatorul cesionează Contractul de Servicii fără a avea acordul scris al Achizitorului;
d) Prestatorul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;
e)Prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;
f) Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;
g) are loc orice modificare organizaţională care implică o schimbare cu privire la personalitatea juridică, natura sau controlul Prestatorului, cu excepţia situaţiei în care asemenea modificări sunt înregistrate într-un act adiţional la prezentul Contract;
h) apariţia oricărei alte incapacităţi legale care să împiedice executarea Contractului de Servicii;
i) în condiţiile art. 222 alin. (2) din Legea nr. 98/2016.
18.3. Prestatorul poate denunţa unilateral prezentul contract cu efecte depline (de jure) după acordarea unui preaviz de 30 zile Achizitorului, fără necesitatea unei alte formalităţi şi fără intervenţia vreunei autorităţi sau instanţe de judecată, în situaţia în care:
a) Achizitorul depăşeşte termenele de plată cu mai mult de 60 de zile;
b) Achizitorul nu îşi îndeplineşte una sau mai multe din obligaţiile sale, cu privire la care a fost notificată în mod repetat;
c) Achizitorul suspendă derularea serviciilor pentru mai mult de 15 de zile pentru motive nespecificate în Contractul de Servicii, sau independente de culpa Prestatorului.
În eventualitatea unei asemenea rezilieri, Achizitorul va despăgubi Prestatorul pentru orice pierdere sau prejudiciu suferit. Această plată nu va putea avea un cuantum care să conducă la depăşirea de către plăţile totale efectuate în baza Contractului de Servicii a Valorii contractului.
18.4. Rezilierea prezentului contract nu va avea nici un efect asupra obligaţiilor deja scadente între părţile contractante.
18.5. Prevederile prezentului capitol nu înlătură răspunderea părţii care, din culpa sa, a cauzat încetarea contractului sau daune.
18.6. Nerespectarea obligaţiilor asumate prin prezentul contract de către una dintre părţi dă dreptul părţii lezate de a considera contractul reziliat de drept şi de a pretinde plata de daune-interese.
18.7. Prezentul contract încetează de plin drept, fără a mai fi necesară intervenţia unei instanţe judecătoreşti în cazul în care una dintre părţi:
1. este declarată în stare de incapacitate de plăţi sau a fost declanşată procedura de lichidare;
1. cesionează drepturile şi obligaţiile sale prevăzute în prezentul contract;
c)  primeşte o notificare (argumentată prin motive întemeiate) prin care i se aduce la cunoştinţă faptul că nu şi-a executat sau îşi execută în mod necorespunzător obligaţiile care îi revin.
18.8. În cazul în care executarea Contractului de Servicii este viciată de erori substanţiale, nereguli sau de fraudă, Achizitorul va suspenda executarea Contractului de Servicii.
18.9. În cazul în care erorile substanţiale, neregulile sau frauda, sunt imputabile Prestatorului, Achizitorul poate suplimentar suspendării, să refuze efectuarea plăţilor sau poate proceda la recuperarea sumelor deja plătite, proporţional cu gravitatea erorilor, neregulilor sau fraudei.

19. NOTIFICĂRI
19.1. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzute în partea introductivă a prezentului contract, cu confirmare de primire.
19.2. Dacă notificarea se transmite prin fax/e-mail, ea se consideră primită în prima zi lucrătoare după cea în care a fost expediată.
19.3. Notificările verbale nu se iau în considerare de nici una dintre părţi, dacă nu sunt confirmate prin intermediul uneia dintre modalităţile prevăzute în prezentul contract.

20. LITIGII
20.1. Eventualele litigii vor fi soluţionate pe cale amiabilă, iar în caz de eșec vor fi soluţionate de către instanţa de judecată competentă de la sediul Beneficiarului, conform legislaţiei române în vigoare.
20.2. Dacă după 30 zile de la începerea acestor tratative neoficiale Beneficiarul și prestatorul nu reusesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din România.

21. AMENDAMENTE 
21.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.
21.2. Părţile contractante au dreptul, pe durata îndeplinirii contractului, de a conveni, prin act adiţional, adaptarea acelor clauze afectate de modificări ale legii.

22. CLAUZE FINALE
22.1.Prezentul contract poate fi modificat și/sau completat numai cu acordul părţilor, prin Act adiţional.
22.2.Răspunderea Prestatorului încetează odată cu finalizarea documentațiilor și predarea acestora către Beneficiar.
22.3. Prezentul contract reprezintă voinţa părţilor și înlătură orice altă înţelegere verbală dintre acestea, anterioară sau ulterioară încheierii lui.
Prezentul contract a fost încheiat în 2 (două) exemplare originale, câte un exemplar pentru fiecare parte.

	                             Beneficiar,
COMUNA POIANA MĂRULUI
Primar, 
                   Alexandru Cătălin PERSOIU





Vizat compartiment Financiar Contabilitate,
Sidonia GUIMAN




Vizat CFP,
Nicoleta Mihaela GRAPĂ






Vizat Juridic/Achiziții
       Daniel POPA
	                                Prestator,
           SC DOT STUDIO ARHITECTURA SRL
Otilia PROTEASA
 






